
I.G. Duca, în Memorii: “Expeditia din Bulgaria din anul 
WESERS Iz, precedent (1913 — n.n.) ne dovedise ca puterea noastră 
militară era fictivă, că armata noastră n-avea cadre 
; suficiente, că rezervele ei nu erau organizate, că lipseau 
echipamentul,  muniţiile, armamentul, artileria grea, 
serviciile, medicamentele. Această stare de lucruri care-l 
impresionase mai cu seamă pe Brătianu era urmarea a 
numeroși ani de economii și de indiferenţă patronate de 
regele Carol... De la 1883, de când încheiase alianța 
militară cu Austria, Germania si Italia, dânsul (regele Carol 
| - n.n.) nu privea armata noastră decât sub prisma 
legăturilor ei cu armatele aliate. În caz de război menirea ei 
era să fie pe frontul oriental aripa de la extrema dreaptă a 
armatelor germano-austriece. Întrucât putea îndeplini 
această funcțiune, armata noastră răspundea dorințelor lui. 
De ce să ne muncim și să cheltuim prea mult? În ziua 
hotărâtoare salvarea va veni tot de la ofiţerii germani care 
vor sosi să ne sfătuiască, in armament si cu munitiile pe 
> care germanii ni le vor trimite”. 


7 Generalul Dumitru Iliescu: ,,Campania din 1913 in 
ÇA CE ZEN: NAS Bulgaria a arătat tuturor, dar mai ales a convins pe prim- 
0 PE E ministrul de azi (I.1.C. Brătianu - n.n.), care a luat parte la 
(/images/stories/istorie/Primul_Razboi Meneäsitä campanie, de marile lipsuri de cari suferea armata 
ro-2024.jpg) noastră... Oamenii politici de atunci se lăsau cu greu 
convinşi a mări cheltuelile pentru completarea lipsurilor 
oştiri. În fine, credinţa că în caz de război vom fi ajutaţi cu prisosinta de aliaţii noştrii dinainte de 1914, 
ne-a făcut să nu aducem ameliorările trebuincioase uzinelor pentru fabricarea armamentului de 
război... Aceasta era situaţia noastră în 1916... În rezultat, se vede neted că din cauza alianţei 
noastre cu Austro-germanii, suspectaţi de ei, şi subt dependenţa lor în materie de construcţie a 
armamentului de tot felul si a munițiilor, nu aveam la noi în tara fabrici de arme sau de munitiuni şi nici 
nu era posibilă să le improvizăm din cauza împrejurărilor”. 

Generalul Vasile Rudeanu: „După războiul balcanic din 1913, auzeam vorbindu-se că armata 
noastră era suficient pregătită de război. Ea se întorsese victorioasă din Bulgaria. Se uita că nu 
fusese vorba de război, ci numai de un simplu marş ofensiv. Adevărul era că se făcea mereu apel la 
tot felul de argumente, unele mai gălăgioase decât altele, numai pentru ca să nu dea armatei sumele 


impuse de o bună pregătire. Când însă primul război izbucni şi ne găsirăm deodată într-o situaţie 
politică ce putea exclude orice ajutor din partea Puterilor Centrale, nimeni nu mai vorbea de economii 
la armată; s-ar fi dat oricât numai ca armata să fie bine pregătită de război... Armata noastră e 
departe a fi gata pentru război şi pregătirea ei n-ar putea fi realizată decât cu mari greutăţi şi după un 
timp relativ destul de lung... N-avem fabrică de exploziv. Pulberăria abia poate produce pulberea 
necesară infanteriei şi aceea cu greutăţi, fiindcă îi lipsesc anumite materii prime. Nu s-a avut 
prevederea de a se constitui stocuri de rezervă... O parte din artileria noastră n-are muniții decât 
pentru cinsprezece zile, o alt parte atinge trei săptămâni şi restul, cele mai bine înzestrate, tunurile de 
câmp cu tragere repede, pentru cel mult o lună şi jumătate de război... Dacă intrăm în război cu 
muniţiile ce avem, după două săptămâni de lupte, o parte din artileria noastră va fi silită să înceteze 
focul; altă parte după trei săptămâni, iar la o lună și jumătate întreaga noastră artilerie, din lipsă de 
muniții, nu va mai putea lupta. După aproximativ o lună de război și o treime din infanteria noastră va 
fi silită să înceteze lupta. Celelalte două treimi, lipsite de sprijinul artileriei, nu vor putea ţine prea mult. 
Oștirea noastră va merge la înfrângere. Dezastrul nu e exclus”. 


Generalul Henri M. Berthelot, la 18/31 mai 1917: „Campania din 1913, care i-a dus pe români la 
porţile Sofiei fără să tragă aproape niciun foc de armă, i-a entuziasmat peste măsură. Trezirea la 
realitate a fost dură”. 

